2019. gada 5. martā Noteikumi Nr. 101

Rīgā (prot. Nr. 11 2. §)

**Grozījumi Ministru kabineta 2005. gada 1. februāra noteikumos Nr. 96 "Kārtība, kādā tirgus uzraudzības iestādes pieprasa un saņem preču paraugus, kā arī rīkojas ar tiem pēc laboratoriskās vai cita veida ekspertīzes"**

Izdoti saskaņā ar

Preču un pakalpojumu drošuma likuma

12. panta trešo daļu,

likuma "Par mērījumu vienotību"

10.1panta ceturto daļu un

Latvijas valsts karoga likuma

21.1panta piekto daļu

Izdarīt Ministru kabineta 2005. gada 1. februāra noteikumos Nr. 96 "Kārtība, kādā tirgus uzraudzības iestādes pieprasa un saņem preču paraugus, kā arī rīkojas ar tiem pēc laboratoriskās vai cita veida ekspertīzes" (Latvijas Vēstnesis, 2005, 21. nr.; 2013, 113. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Preču un pakalpojumu drošuma likuma 12. panta trešo daļu, likuma "Par mērījumu vienotību" 10.1panta ceturto daļu un Latvijas valsts karoga likuma 21.1panta piekto daļu".

2. Papildināt 4. punktu aiz vārdiem "noteiktās metroloģiskās prasības" ar vārdiem "un Latvijas valsts karogam un Latvijas valsts karoga vimpelim noteiktās prasības".

3. Papildināt 25. punktu aiz vārdiem "noteiktajām metroloģiskajām prasībām" ar vārdiem "vai Latvijas valsts karogam un Latvijas valsts karoga vimpelim noteiktajām prasībām".

Ministru prezidents A. K. Kariņš

Ekonomikas ministrs R. Nemiro